Diari Oficial de la Generalitat Valenciana


Sumari del DOGV 9643, del 19-07-2023 (2023/7528)

RESOLUCIÓ de 28 de juny de 2023, del Rectorat de la Universitat Jaume I de Castelló, per la qual es convoca un concurs de selecció de professorat permanent laboral.
--------------------------------------------------------------------------------------------------------------------------------------------------------------------

### Dades del document

Número de DOGV
:   9643

Data del DOGV
:   19-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7528


Data del document
:   28-06-2023

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * Universitat Jaume I
    * concurs administratiu

RESOLUCIÓ de 28 de juny de 2023, del Rectorat de la Universitat Jaume I de Castelló, per la qual es convoca un concurs de selecció de professorat permanent laboral. [2023/7528]  
El 28 d'abril de 2022 es va publicar en el Diari Oficial de la Generalitat Valenciana la Resolució de 25 d'abril de 2022, del Rectorat de la Universitat Jaume I de Castelló, per la qual es feia pública l'oferta d'ocupació pública del personal docent i investigador de la Universitat Jaume I per a l'any 2022, relativa a places dels cossos docents universitaris i de professorat permanent laboral.  
De conformitat amb el que disposa la disposició transitòria onzena de la Llei orgànica 2/2023, de 22 de març, del sistema universitari (LOSU); el Decret 174/2002, de 15 d'octubre, del Consell, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari; el Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló (EUJI); el Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I (RCAUJI), i el que es disposa en altres normes de caràcter general que resulten d'aplicació.  
  
Aquest Rectorat, fent ús de les competències previstes en l'article 71 dels Estatuts de la Universitat Jaume I, convoca un concurs de selecció per a la provisió de les places de professorat permanent laboral, que es relaciona en l'annex I d'aquesta resolució, destinades a la incorporació de personal investigador doctor que haja superat l'avaluació del Programa d'incentivació de la incorporació i intensificació de l'activitat investigadora (I3), o que haja obtingut el certificat com a investigadora o investigador establit (R3), d'acord amb les següents bases.  
  
  
Bases de la convocatòria   
  
Primera. Normes generals  
Aquest concurs es regeix pel que disposen la LOSU; el Decret 83/2003, de 2 de juny, pel qual es modifica el Decret 174/2002, de 15 d'octubre, del Consell, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari; el Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló (EUJI), i el Reglament per al desenvolupament dels concursos d'accés a cossos de funcionariat docent universitari i dels concursos de selecció de professorat contractat doctor de la Universitat Jaume I (RCAUJI). Les referències al professorat contractat doctor s'entenen referides al professorat permanent laboral. En allò no previst s'ha de regir per les disposicions estatals que regulen el règim general d'ingrés en les administracions públiques i en altres normes de caràcter general que resulten d'aplicació.  
  
  
Segona. Requisits   
2.1. Requisits generals  
Les persones aspirants han de reunir els requisits generals següents:  
  
a) Tindre complits els setze anys i no haver arribat a l'edat de jubilació.  
b) Estar en possessió o en condicions d'obtindre el títol acadèmic exigit. Si s'han realitzat els estudis fora de l'Estat espanyol, la titulació acadèmica ha d'estar homologada pel Ministeri d'Educació i Formació Professional. Les persones amb títols de la Unió Europea han de presentar l'homologació del títol o la credencial de reconeixement dirigit a l'exercici de la professió de professor o professora d'universitat.  
  
c) No patir malaltia ni defecte físic o psíquic que impedisca l'exercici de les funcions corresponents a les places convocades.   
d) No haver estat separat o separada, mitjançant expedient disciplinari, del servei de qualsevol de les administracions públiques, ni trobar-se inhabilitat o inhabilitada per a l'acompliment de les funcions públiques per sentència judicial ferma. En el cas de les persones aspirants que no posseïsquen la nacionalitat espanyola, el compliment d'aquest requisit comporta no trobar-se sotmeses a sanció disciplinària o condemna penal que impedisca en el seu estat l'accés a la funció pública.  
e) Les persones sol·licitants procedents de països de fora de la Unió Europea i les que no puguen ser incloses en l'àmbit d'aplicació dels tractats internacionals celebrats per la Unió Europea i ratificats per Espanya, han de disposar del permís de residència i de treball abans de la formalització dels contractes corresponents.  
f) Les persones que no tinguen la nacionalitat espanyola han de posseir un coneixement de l'espanyol adequat per al desenvolupament de les seues funcions.  
2.2. Requisits específics   
a) Estar en possessió del títol de doctor o doctora i tindre l'avaluació positiva de la seua activitat universitària per a la figura de professor contractat doctor o professora contractada doctora per l'Agència Nacional d'Avaluació de la Qualitat i Acreditació (ANECA) o per l'Agència Valenciana d'Avaluació i Prospectiva (AVAP).  
b) Acreditar l'obtenció del certificat I3 dins del Programa d'incentivació de la incorporació i intensificació de l'activitat investigadora (I3), o que haja obtingut el certificat com a investigadora o investigador establit (R3).  
2.3. Els requisits establits en aquesta base han de complir-se en el moment de finalitzar el termini de presentació de sol·licituds i mantindre's fins al moment de la signatura del contracte.  
2.4. Les persones que obtinguen una plaça han d'acreditar abans de la contractació les condicions generals exigides per la legislació vigent per a l'accés del personal al servei de les administracions públiques.  
  
2.5. La convocatòria s'ha de publicar en el Diari Oficial de la Generalitat Valenciana (DOGV) i en el Tauler d'Anuncis Oficial de la Universitat Jaume I (TAO-UJI).   
  
Tercera. Presentació de sol·licituds   
3.1. El termini per a presentar la sol·licitud de participació en aquest concurs és de vint dies hàbils comptadors des de l'endemà de la publicació d'aquesta convocatòria en el DOGV.   
Les sol·licituds han de presentar-se per via electrònica. El tractament de la informació per mitjans electrònics ha de tindre en compte el que s'estableix en la Llei orgànica 3/2018, de 5 de desembre, de protecció de dades personals i garantia dels drets digitals, i altres disposicions que siguen aplicables. Per a presentar la sol·licitud per via electrònica cal disposar d'un certificat digital de signatura electrònica, DNI electrònic o sistema d'identificació Rf@tm.   
Quan s'utilitze l'opció «Registrar compte amb nom d'usuari» s'ha d'adjuntar una còpia del DNI. La sol·licitud s'ha de formalitzar en línia en el Registre Electrònic de la Universitat Jaume I mitjançant l'enllaç corresponent del TAO-UJI.  
S'ha d'utilitzar obligatòriament el model de sol·licitud que apareix en l'annex II de la convocatòria i, juntament amb aquesta, s'ha de lliurar la següent documentació en format PDF:  
a) Sol·licitud de participació. Concursos de contractació de professorat en règim laboral.  
b) Document nacional d'identitat vigent. Les persones que no tinguen la nacionalitat espanyola han de presentar un document acreditatiu de la nacionalitat, targeta d'identitat o passaport.  
c) Certificacions en què s'acredite el compliment dels requisits que assenyala la base segona per a participar en el concurs d'accés.  
  
d) Justificació del pagament de les taxes o certificat acreditatiu de la seua bonificació o exempció.  
Les persones que opten a més d'una plaça han de presentar una sol·licitud independent per a cadascuna d'aquestes, acompanyada de la documentació complementària  
3.2. Drets d'examen i forma de pagament  
L'import de la taxa per drets d'examen és de 30 euros.  
3.2.1. Bonificacions  
Els membres d'una família nombrosa de categoria general o d'una família monoparental de categoria general gaudeixen d'una bonificació del cinquanta per cent de la quota íntegra, és a dir, l'import és de 15 euros.  
3.2.2. Exempcions  
Gaudeixen d'exempció del pagament de la taxa:  
a) Les persones que formen part d'una família nombrosa de categoria especial o d'una família monoparental de categoria especial.   
b) Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
c) Les persones amb un grau de discapacitat igual o superior al 33%.  
  
d) Les persones que es troben en situació d'exclusió social, si aquesta és acreditada per l'òrgan competent en matèria de benestar social de l'ajuntament de residència.  
3.2.3. Forma de pagament  
El pagament de la taxa s'ha de realitzar mitjançant targeta de crèdit o dèbit a través de l'enllaç previst en la corresponent convocatòria publicada en el TAO-UJI. Si es té dret a una bonificació, s'ha d'elegir l'opció corresponent.   
3.2.4. L'abonament dels drets d'examen o, si escau, la justificació de la concurrència d'alguna de les causes d'exempció total o parcial d'aquest, ha de fer-se dins del termini de presentació de sol·licituds; altrament s'exclourà la persona sol·licitant. En cap cas el pagament de la taxa dels drets d'examen o la justificació de la concurrència d'alguna de les causes d'exempció total o parcial d'aquest suposa la substitució del tràmit de presentació, dins del termini i en la forma escaient, de la sol·licitud de participació en el procés selectiu.  
3.3. És procedent la devolució de les taxes per drets d'examen únicament en els supòsits i a través dels procediments previstos en l'article 1.2-6 de la Llei 20/2017, de 28 de desembre, de la Generalitat, de taxes.  
  
3.4. Traducció de documents. Els documents acreditatius dels requisits presentats en un idioma diferent dels oficials de la Universitat Jaume I s'han de presentar acompanyats de la traducció jurada a qualsevol dels idiomes oficials de la Universitat Jaume I.  
  
Quarta. Admissió  
4.1. Quan finalitze el període de presentació de sol·licituds, si totes les sol·licituds presentades s'ajusten a la convocatòria, el Rectorat de la Universitat Jaume I ha de dictar, en el termini màxim de vint dies hàbils, una resolució per la qual s'eleve a definitiva la llista de persones aspirants admeses. En cas contrari, i en el mateix termini, el Rectorat ha de dictar una resolució en la qual es declare aprovada la llista provisional de persones admeses i excloses amb indicació, respecte a aquestes últimes, de la causa d'exclusió. En la mateixa resolució s'ha d'indicar a les persones interessades que, si no esmenen la causa que va motivar l'exclusió en el termini improrrogable de deu dies hàbils, perdran el dret de participar en el concurs. En finalitzar aquest termini, s'ha d'elevar a definitiva la llista provisional amb les modificacions que procedisquen.   
  
4.2. Aquestes resolucions es publicaran en el TAO-UJI dins de la convocatòria de què es tracte.   
4.3. Contra aquesta resolució es pot interposar recurs en els terminis que preveuen els articles 123 i següents de la Llei 39/2015, d'1 d'octubre, del procediment administratiu comú de les administracions públiques.  
4.4. En tot cas, per a evitar errors i per a possibilitar-ne la correcció dins del termini i la forma correctes, les persones aspirants han de comprovar fefaentment no sols que no figuren en la relació de persones excloses, sinó que, a més, les seues dades personals consten correctament en la pertinent relació de persones admeses. Serà causa d'exclusió, a més de les assenyalades en altres apartats d'aquestes bases, l'omissió de la signatura en la sol·licitud.  
  
Cinquena. Protecció de dades personals  
5.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, s'informa que el responsable del tractament de les dades tractades en aquesta convocatòria és la Universitat Jaume I.  
5.2. La base legal per al tractament de les dades personals és la necessitat de gestionar el procediment de selecció de personal i provisió de llocs de treball d'aquesta convocatòria.   
5.3. No estan previstes cessions o transferències internacionals de les dades personals tractades.  
5.4. La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, que preveu l'article 5 de l'esmentada Llei 3/2018. Aquests drets s'han d'exercir, per escrit, davant la Secretaria General de la Universitat: https://ujiapps.uji.es/reg/rest/publicacion/solicitud\_generica.  
  
5.5. En cas de reclamació, l'autoritat competent és l'Agència Espanyola de Protecció de Dades.   
5.6. Les dades s'han de conservar en virtut de la legislació aplicable a aquest tractament.  
  
Sisena. Comissions de contractació  
La composició de les comissions s'ha d'efectuar segons l'article 106 del Decret 95/2021, de 9 de juliol, del Consell, d'aprovació dels Estatuts de la Universitat Jaume I de Castelló, i l'RCAUJI, i és la que figura en l'annex I d'aquesta convocatòria.  
  
Setena. Constitució de les comissions  
La constitució de la comissió s'ha d'efectuar d'acord amb l'article 18 de l'RCAUJI.  
  
Vuitena. Acte de presentació  
8.1. El president o presidenta de la comissió, després de fer les consultes oportunes amb la resta de membres, ha de notificar a totes les persones candidates admeses al concurs, amb una antelació mínima de deu dies hàbils, la convocatòria per a l'acte de presentació. A més, n'ha d'assenyalar el lloc o adreça electrònica, la data i l'hora de la celebració, que pot tindre lloc immediatament després de la constitució de la comissió.   
L'acte de presentació es pot dur a terme per mitjans electrònics. A aquest efecte, la Universitat Jaume I ha d'habilitar una sala pública de videoconferència.  
8.2. Documentació a lliurar a la comissió. En l'acte de presentació, que ha de ser públic, les persones candidates han de lliurar la documentació següent:  
a) Currículum, per triplicat, segons el model que establisca la convocatòria del concurs, i un exemplar de les publicacions i dels documents acreditatius.   
b) Projecte docent i d'investigació, per triplicat, que el candidat o candidata pretén dur a terme en relació amb el perfil de la plaça.   
  
Aquest lliurament es pot fer a través del correu electrònic o d'altres mitjans electrònics que establisca el tribunal.  
8.3. En l'acte de presentació, els candidats i candidates han de rebre totes les instruccions convenients sobre la realització de les proves. Així mateix, s'ha de determinar, mitjançant sorteig, l'ordre d'actuació de les persones participants i s'ha de fixar el lloc, la data i l'hora de començament de les proves.  
En el mateix acte de presentació, el president o presidenta de la comissió ha de fer públic el termini fixat perquè qualsevol participant puga examinar la documentació presentada per la resta de persones aspirants abans de l'inici de les proves.  
8.4. Les proves han de començar en el termini de vint dies hàbils comptadors des de l'endemà de l'acte de presentació.  
  
Novena. Desenvolupament de les proves  
9.1. Els concursos d'accés han de constar de dues proves, que han de ser públiques, i s'han d'executar al lloc de la Universitat Jaume I que establisca el president o presidenta de la comissió o a la sala pública de videoconferència habilitada. Si la comissió ho considera convenient, la prova pot ser gravada; en aquest cas s'ha d'informar totes les persones participants que l'acte serà gravat i que qualsevol intervenció quedarà enregistrada.  
9.2. Abans del començament de la primera prova, cada membre de la comissió ha de lliurar, al secretari o secretària d'aquesta, un informe raonat sobre els mèrits al·legats per cada concursant en el seu currículum i sobre l'adequació entre el seu projecte docent i, si escau, d'investigació, i les necessitats de la Universitat posades de manifest en la convocatòria del concurs.  
9.3. La primera prova d'aquests concursos consisteix en l'exposició oral per part de la persona aspirant, en el temps que considere oportú, dels mèrits al·legats i la defensa del projecte docent i, si escau, d'investigació, presentat. A continuació, la comissió ha de debatre amb la persona aspirant sobre els seus mèrits, el projecte docent i, si escau, el d'investigació, durant un temps màxim de dues hores.  
  
9.4. En finalitzar la primera prova, la comissió realitza l'avaluació de cada candidat o candidata d'acord amb els criteris generals (annex III) i específics de valoració prèviament establits per la comissió. Aquesta prova té caràcter eliminatori per a totes aquelles persones que no obtinguen, almenys, una puntuació numèrica igual o superior a 5 sobre 10, com a mínim, de dos membres de la comissió.  
9.5. Per a la segona prova, les persones aspirants lliuren a la comissió, després que s'haja realitzat la qualificació de la primera prova, un resum del tema triat o del treball original d'investigació que posteriorment han d'exposar oralment. Aquest lliurament es pot fer a través del correu electrònic o d'altres mitjans electrònics que establisca la comissió.  
9.6. En la segona prova d'aquests concursos, la persona aspirant exposa oralment, durant un temps màxim de dues hores, una lliçó del programa que ha presentat o d'un treball original d'investigació que ha desenvolupat, de forma individual o en equip. En aquest últim cas, la persona aspirant hi ha d'haver participat com a director o directora de la investigació. Aquesta qüestió ha de quedar certificada per la resta de membres de l'equip.  
Seguidament, la comissió ha de debatre amb la persona aspirant, durant un temps màxim de dues hores, sobre els continguts científics exposats, la metodologia que utilitzarà en la impartició de classe a l'alumnat i els aspectes que considere rellevants en relació amb el tema o amb el treball original d'investigació.  
9.7. En finalitzar a segona prova, cada membre de la comissió ha d'avaluar cada persona aspirant i li ha d'atorgar una puntuació numèrica de 0 a 10. La puntuació final del concurs d'accés és la suma de les puntuacions obtingudes en les dues proves. En cas d'empat, ha de prevaldre la persona aspirant que ha obtingut una puntuació més alta en la primera prova.  
  
Desena. Proposta de les comissions  
La proposta de les comissions s'ha de realitzar d'acord amb el que estableix l'article 21 de l'RCAUJI.   
  
Onzena. Durada i funcions dels contractes  
Els contractes laborals del professorat permanent laboral són de caràcter fix i indefinit amb una dedicació a temps complet.  
Les funcions del professorat permanent laboral, que inclouen la docència, la investigació i, si escau, la direcció de projectes d'investigació, són les establides per la Universitat en la corresponent relació de llocs de treball.  
  
Dotzena. Reclamacions  
El procediment de reclamació es regeix pel que s'estableix en l'article 22 de l'RCAUJI.  
  
Tretzena. Recursos  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, pot interposar-se, amb caràcter potestatiu, recurs de reposició davant el mateix òrgan que la va dictar, en el termini d'un mes comptador des de l'endemà de la recepció d'aquesta notificació o, directament, una demanda laboral davant els jutjats socials de la ciutat de Castelló, dins del termini de dos mesos des que s'entenga esgotada la via administrativa, llevat que s'interpose una acció derivada d'acomiadament o qualsevol altra subjecta a termini de caducitat. En aquest cas, el termini d'interposició de la demanda serà de vint dies hàbils. Aquests terminis es comptaran des que s'haja produït l'acte o la notificació de la resolució impugnada o des que s'entenga esgotada la via administrativa en els altres casos. Tot això de conformitat amb el que es disposa en l'article 69 de la Llei 36/2011, de 10 d'octubre, reguladora de la jurisdicció social, en la redacció donada per la disposició final tercera de la Llei 39/2015, d'1 d'octubre, del procediment administratiu comú de les administracions públiques.  
Tot això sense perjudici de qualsevol altre recurs o acció que es considere procedent.  
  
Castelló de la Plana, 28 de juny de 2023.- El vicerector d'Ordenació Acadèmica i Professorat, en virtut de les competències delegades per la rectora mitjançant Resolució de 24 de maig de 2022 (DOGV de 27 de maig): Joaquín Beltrán Arandes.  
  
  
ANNEX III  
Criteris generals d'avaluació aplicables per les comissions que han de resoldre els concursos de selecció de professorat col·laborador i contractat doctor/professorat permanent laboral  
  
En la valoració dels candidats i candidates en els concursos de selecció de professorat col·laborador i contractat doctor/professorat permanent laboral, la primera de les proves tindrà un valor doble que la segona. Pel que fa a la primera prova, les comissions han de fixar uns criteris específics adequats al perfil de les places, que en tot cas han d'estar d'acord amb els criteris generals següents.  
  
Professorat contractat doctor/Professorat permanent laboral  
  
Criteris generals d'avaluació Percentatge  
Formació acadèmica i professional 10  
Experiència investigadora i projecte investigador 50  
Experiència docent i projecte docent 30  
Coneixement de la llengua pròpia 5  
Coneixement de la llengua anglesa 5